cyanic-selkie/wikianc huggingface dataset:
Devid Uork Qriffit
Karyerası
David Wark Griffith (1875–1948), jurnalist, teatr tənqidçisi, teatr aktyoru kimi müxtəlif işlərdə çalışdıqdan və tamaşaçılar tərəfindən maraqla qarşılanmayan "The Fool and The Girl" ("Axmaq və Qız", yaxud "Çılğın və Qız") adlı komediya yazdıqdan sonra Biograph Production House adlı studiyaya daxil olan və filmlərə rejissorluq etməyə başlayan cənublu bir zabitin oğlu olub, qeyri-adi intuisiyası və nadir məharəti ilə yalnız istehlak mallarının istehsalı ilə məşğul olan kinonu müstəqil ifadə vasitəsinə, şəxsi baxışın ifadəsi üçün müvafiq olan yeni bədii dilə çevirməyə müvəffəq olmuşdur.
Dostu ilə ilk dəfə kinoya getdiyi zaman kinonu çox darıxdırıcı görmüş və "belə bir şoudan zövq alan hər kəsi səhər tezdən güllələmək lazımdır" demişdir, lakin Nyu-Yorkda işsiz qalandan sonra o, Edison və Bioqraf şirkətlərinə film mövzularını tövsiyə etməyə başlamışdır.
Bir Millətin Doğulması
15 il nümayiş etdirilmiş və Qriffitin şah əsəri sayılan "Bir millətin doğulması" filmi Tomas Diksonun həm roman, həm də pyes kimi yazdığı "The Clansmen" əsərindən uyğunlaşdırılmışdır.
Hətta prezident Uilson üçün belə Ağ Evdə filmi xüsusi olaraq nümayiş etdirmişdirlər və o filmi "videoya çəkilmiş tarix" kimi təsvir edərək filmi çox yüksək səviyyədə qiymətləndirilmişdir. Məşhur Variety jurnalında da "Qriffitin iki dollarlıq filmi kino sənayesinə həyəcan gətirdi" başlığı ilə bir məqalə çap olunmuşdur. Bir Millətin Doğulması öz istehsalçılarına öz dövrünə görə inanılmaz sayılacaq bir miqdarda, iyirmi milyon dollar gəlir qazandırmışdır.
Bir Millətin Doğulması xüsusi ilə Atlanta yanğını, Peterburq müharibəsi, ağdərili qadının zorlanması və Linkolnun qətli kimi səhnələrin yer aldığı kino tarixinin əsas filmlərindən biridir.
Dözümsüzlük
"Bir Millətin Doğulması" əsərindən sonra, qismən də ona ünvanlanan tənqidlərə cavab vermək üçün Qriffit tarix boyu dözümsüzlük anlayışından bəhs edən dörd hissədən ibarət Intolerance ("Dözümsüzlük") (1916) əsərini çəkmişdir. Dözümsüzlük dörd hissədən ibarətdir. Bunlar Babilin süqutu, Məsihin əzabları və Müqəddəs Varfolomey gecəsində Huqenotların Soyqırımı hissələridir.
Dözümsüzlük amerikalı tamaşaçıların diqqətini cəlb etməsə də, 1919-cu ilin əvvəllərində Moskvada nümayiş etdirilərkən, xüsusilə gənc sovetlərin böyük marağına səbəb olmuşdur.
Po (rayon)
Po  — Fransanın Akvitaniya regionun rayonlarından biri. Departamenti — Atlantik Pireney. Suprefektura — Po. Rayon əhalisi 2006-cı ildə 296 845 nəfər təşkil edirdi. Əhalinin sıxlığı — 119 nəf / km². Rayon sahəsi — 2490 km².
Əli və Nino
right|200px|thumb|"Əli və Nino" Azərbaycan dilində
Əli və Nino—ilk dəfə 1937-ci ildə Vyanada alman dilində E. P. Tal Verlaq tərəfindən nəşr edilən və indiyədək dünyanın 33 dilinə tərcümə edilən məhəbbət romanıdır.
Əsərin ilk nəşrində müəllif kimi Qurban Səid göstərilmişdir. Rəsmi sənədlərə əsasən Qurban Səid avstriyalı baronessa Elfrida fon Ehrenfelsin təxəllüsüdür. Buna görə də uzun illər əsərin həqiqi müəllifi Elfrida fon Ehrenfels hesab olunurdu, lakin amerikalı şərqşünas Tom Rayz əsərin əslən Azərbaycandan olan yəhudi mənşəli yazıçı Lev Nissembauma məxsus olduğunu, baronessa Elfrida fon Ehrenfelsin isə yalnız onun məşuqəsi olmasını sübut edə bilmişdi. Azərbaycan Yazıçılar Birliyi isə 1993-cü ildə qəbul etdiyi qərarda əsərin müəllifinin Y. V. Çəmənzəminli olduğunu təsdiq etdi.
Bir qisim tədqiqatçılar Qurban Səid adının Bakı yəhudisi Lev Nissembaumun, digərləri isə Yusif Vəzir Çəmənzəminlinin təxəllüsü olduğunu qeyd edirlər. Qərb tədqiqatçıları və naşirləri "Əli və Nino"nun XX əsrin 20-ci illərində Bakıdan Almaniyaya mühacirət etmiş yəhudi mənşəli Lev Nissembaum olduğunu bildirirlər. Almaniyada yaşayan tədqiqatçı Nuridə Atəşi isə əslində Lev Nissembaumun müsəlman kimi doğulduğunu, əsl adının Məhəmməd Əsəd bəy olduğunu iddia edir.
Qurban Səid adının yazıçı Yusif Vəzir Çəmənzəminlinin təxəllüsü olduğunu iddia edənlər də var. Çəmənzəminlinin oğlu Orxan Vəzirov bildirir ki, bunu vaxtilə Ceyhun Hacıbəyli təsdiqləyib. Həmçinin, Azərbaycan Yazıçılar Birliyi 1993-cü ildə qəbul etdiyi qərarda əsərin müəllifinin Y. V. Çəmənzəminli olduğunu təsdiq etmişdir.
Əsərin qısa məzmunu
Əsərdəki hadisələr Rusiya inqilabı, müstəqil və demokratik Azərbaycanın qurulması və Qızıl Ordunun Bakını işğal etdiyi dövrləri əhatə edir. Hadisələrin cərəyan etdiyi əsas məkan isə "tərəqqi etmiş" Qərb və "geridə qalmış" Şərqin qovuşduğu Bakıdır.
Əli xan Şirvanşir rus məktəbində təhsil alan əsilzadə müsəlman gəncidir. Ailəsinin tamamilə şərq-müsəlman adət-ənənələrinə sadiq olmasına baxmayaraq, Əli oxuduğu məktəb və Qərb-xristian dünyasına məxsus olan gürcü qızı Ninoya bəslədiyi məhəbbətinin təsirindən Avropa təsirinə məruz qalmışdır, lakin bununla belə Nissembaum öz əcdadlarının adət-ənənələrinə ömrü boyu sadiq qalacaq, Azərbaycanın müstəqilliyi uğrunda həyatını qurban verəcək əsl azərbaycanlı vətənpərvər gənc Əli obrazını yaradır.
Əsərdə Əlinin Ninoya məhəbbəti və Əli xan Şirvanşirin Dağıstan, Qarabağ, Gürcüstan və İrana səyahətlərindən söhbət açılır. Məktəbi bitirdikdən sonra Əli və Nino evlənmək qərarına gəlirlər. Əlinin atası qadınlara, xüsusən başqa dinə məxsus qadına qarşı mühafizəkar fikirlərinə baxmayaraq nikahı dəstəkləyir. Ninonun atası isə əvvəlcə tərəddüd edir, lakin erməni əsilli dostunun məsələyə müdaxiləsi ilə sonda mövqeyini yumşaldır.
Hadisələr həmin erməninin Ninoya aşiq olması və hiyləgərliklə onu qaçırmasından sonra dramatik xarakter alır. Əli dininin qaydalarına uyğun olaraq xain ermənini öldürür, lakin Ninoya əl qaldırmağa cürət etmir. Əli erməninin yaxın qohumlarının gözlənilən intiqamından yaxa qurtarmaq üçün Bakını tərk etməli olur.
Aylar sonra Nino Əlini ucqar kəndlərin birində yoxsulluq və səfalət içində tapır və dərhal onunla evlənir. Rusiya inqilabı və türklərin Bakını azad etmək məqsədilə Azərbaycana yürüşlərini diqqətlə izləyən Əli rusların Bakını yenidən ələ keçirməsindən sonra Nino ilə İrana yollanır. Nino İranda ev dustağına çevrilməsi səbəbindən özünü tamamilə yalqız və bədbəxt hiss edir. Azərbaycanda ilk demokratik cümhuriyyətin qurulmasından sonra Əli və Nino yenidən Bakıya qayıdır və yenicə qurulmuş dövlətin mədəni həyatında fəal iştirak edirlər. Sonradan Əliyə Azərbaycanın Fransada səfiri vəzifəsi təklif olunur və təklifi Nino da müsbət qarşılayır, lakin Əli imtina edir. O Ninonun özünün İranda necə bədbəxt hiss etdiyin xatırlayır və eyni aqibət ilə qarşılaşmaqdan çəkinir.
"Əli və Nino"nun Azərbaycan dilinə tərcüməsi
Qurban Səidin alman dilində yazdığı və alman dilində ilk dəfə 1937-ci ildə Vyana şəhərində çap edilmiş "Əli və Nino" romanı ilk dəfə 1970-ci illərin əvvəlində Almaniyanın Münhen şəhərində "Azadlıq" radiosunda qismən tərcümə olunub radio proqramı şəklində efirdə səsləndirilmişdir. O zaman əsər almancadan ingiliscəyə, ingiliscədən türkcəyə tərcümə olunmuşdu. Radiodakı tərcümə əsas etibarilə Türkiyə türkcəsindən Azərbaycan dilinə keçirilmişdir. 1989-cu ildə Azərbaycan Yazıçılar İttifaqının sədr müavini, "Azərbaycan" ədəbi-bədiii jurnalının baş redaktoru, yazıçı, mərhum Yusif Səmədoğlunun şəxsi xahişi əsasında "Əli və Nino" romanı tanınmış jurnalist və publisist, "Azadlıq" radiosunun Azərbaycan redaksiyasının o zamankı baş redaktoru Mirzə Xəzər tərəfindən almancadan tam olaraq Azərbaycan dilinə tərcümə edilmişdir. Mirzə Xəzər əsərin Azərbaycan dilində olan mətnini 1989-cu ilin sentyabrında Niderlandın paytaxtı Amsterdamda Yusif Səmədoğluna təhvil vermişdir.
Əli və Ninonun ilk tamaşası
2007-ci ilin 2, 3, 4 və 16 mart tarixində Mirzə Xəzərin tərcümə etdiyi "Əli və Nino" romanı əsasında ilk dəfə olaraq virtual dekorasiyalı ritual faciənin premyerası oldu. Həmin ilin ən yaxşı tamaşası kimi böyük anşlaqlarla keçən tamaşaya iki gənc rejissor – Elvin Mirzəyev və İmaməddin Həsənov quruluş vermişdi.
Dünyada və Azərbaycanda Əli və Ninonun ilk səhnə ifaçıları Elvin Mirzəyev və Nigar Həsənzadədir. Səfər xan Şirvanşır rolunda Respublikanın əməkdar artisti Ayşad Məmmədov çıxış edib.
Tamaşanın ssenari müəllifləri – Elvin Mirzəyev və İmaməddin Həsənov, Bəstəkarı – Cəmalə Nəsirova, Plastika – Lyudmila Həsənova, Geyim üzrə rəssamı – Yelena Almazova, Kompüter dizaynı – Həsən Əl-Əkbər.
Xorvatiyanın Milli Xalq Rəqsləri Ansamblı LADO
Xorvatiyanın Milli Xalq Rəqsləri Ansamblı LADO — 1949-cu ildə Zaqrebdə yaradılmış milli rəqs ansamblı. LADO Xorvatiyanın zəngin və regional musiqili və xareoqrafik ənənələrini təmsil edir. Bu ansamblı Xorvatiyanın ən uğurlu "mədəni ixrac məhsulu" adlandırırlar. Ansambl 37 rəqqasdan təşkil olunub. B heyətin tərkibində çıxış zamanı musiqi ifadə edənlər və ənənəvi və klassik musiqi alətlərində ifa edən 15 nəfərlik musiqiçi qrupu da var. Ladonun çoxlu sayda Xorvat etnoqraf və xareoqrafları, onlarla birgə fəaliyyət göstərən folklorçular da var.
Tarixi
Lado ansamblının əsası bədii rəhbər və xareoqraf Zvonko Ljevakoviç tərəfindən 11 noyabr 1949-cu ildə qoyulub.
Mükafatları
Lado ansamblı bir sıra milli və beynəlxalq mükafaların və yarışların qalibi olub. 1954-cü ildə Böyük Britaniyada Llangollendə keçirilən Llangollen Beynəlxalq Musiqili Eystetvodda (musiqi festivalında) birinci yerin qalibi olub. Daha sonra Zaqreb və İrlandiyada Korkda keçirilən bir sıra yarışların qalibi oldular. Bu ansambl həm də Santyaqo, Punta Arenas, Antofoqasta, Los Anceles, Frankfurt və Klivlenddə fəxri mükafatlar qazandı.
Xarici keçidlər
https://www.lado.hr - Ladonun rəsmi veb saytı.
Skobelev qardaşlarının dəyirmanı
Skobelev qardaşlarının dəyirmanı — Bakıda malakan Sergey və İvan Skobelev qardaşları tərəfindən tikilmiş dəyirman binası. Bəzi mənbələrdə onların bu dəyirmanı Hacı Zeynalabdin Tağıyevlə birlikdə tikdirdikləri də qeyd olunub. Bina Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə yerli əhəmiyyətli daşınmaz tarix və mədəniyyət abidələrinin siyahısına salınıb.
Skobelev qardaşları
1820-ci ildən başlayaraq, malakanlar öz dini inanclarına görə Cənubi Qafqaza, Krıma, Sibirə və digər ərazilərə sürgün ediliblər. Azərbaycanın da bir çox bölgələrinə köçürülən malakanlar əsasən kənd təsərrüfatı ilə məşğul olublar. Skobelev qardaşları 1860-cı ildə Bakıya köçməmişdən qabaq Mərəzə kəndində əkinçiliklə məşğul olublar. Bakıya gəldikdən sonra onlar ikinci malakan icmasının üzvü olublar. Sergey və İvan Skobelev qardaşları 1872-ci ildə Bakıda 2 buxar maşınlı dəyirmanın əsasını qoyurlar.
Haqqında
Skobelev qardaşları 1902-ci ildə Bakıda yeni dəyirmanı tikmək üçün Bakı Şəhər Dumasına müraciət etdikdə 1902–1904-cü illərdə Bakı Şəhər Dumasının sədri olmuş Aleksandr Novikov buna qarşı çıxıb. O bunu onunla əsaslandırırdı ki onların dəyirmanı tikmək istədikləri ərazi gələcək 10 ildə şəhərin mərkəzinə çevriləcək. Yaratdığı səs küy və narahatlığa görə o dəyirmanın şəhərin kənarında tikilməsini istəyirdi. Lakin Skobelevlər şəhər dumasının üzvlərini öz tərəflərinə çəkməyi bacararaq binanı tikmək üçün icazə almağa nail olurlar. Və dəyirman 100 nəfər işçi ilə fəaliyyətə başlayır. Dəyirman qısa zaman kəsiyində bölgənin iqtisadi sistemində əhəmiyyətli mövqe qazanır. 1910-cu ildə illik 3 milyon rubl dəyərində istehsalat ilə qısa zamanda İmperiyanın ən böyük dəyirmanına çevrilməyə nail olur.
Binanın divarlarının qalınlığı 1 metrə bərabərdir və Abşeron yarımadasında bol rast gəlinən, əhəng daşlarından tikilib. Binanın xarici görünüşü həm bəzək, həm də möhkəmləndirmə funksiyası olan dekorativ karkaslı tağ şəkilli pəncərələrlə zənginləşdirilmiş neoklasik üslubdadır. Bina hər fəsildə Bakıda əsən güclü küləkdən qorunmaq üçün ənənəvi olaraq Bakı tikililərinə xas "L" formalı struktura malikdir.
Sovet işğalından sonra da fəaliyyət göstərən dəyirman 1987-ci ildə fəaliyyətini dayandıraraq Azərbaycan Rəssamlar İttifaqının balansına verilir. Bir neçə il atılmış və boş vəziyyətdə qalan bina 1996-cı ildə bir sahibkar tərəfindən alınıb. 1996-cı ildən təmir olunan binanın həyətindəki əlavə tikililər sökülüb, interyeri isə yenidən qurularaq biznes mərkəzinə çevrilir. Sonradan binanın həyətində dairəvi formaya malik qala kimi "Rotunda" binası tikilir, ətrafında isə yaşıllıq sahəsi salınır. İllər keçdikcə "The Landmark" adını alan bina kompleksinə ofis və mehmanxana tipli yeni tikililər əlavə edilir. Burada 2002-ci ildə 9 mərtəbəli, 2010-cu ildə isə 22 mərtəbəli bina tikilir. Kompleksin binalarında müxtəlif restoranlar, otel, konfrans zalları, bir neçə xarici və yerli təşkilatların ofisləri və bir neçə ölkənin səfirlikləri yerləşir.
Sərxan Ömərov
Sərxan Mübariz oğlu Ömərov — Azərbaycan Silahlı Qüvvələrinin leytenantı.
Həyatı
Sərxan Ömərov 1999-cu il oktyabrın 18-də Zaqatala rayonu Yuxarı Tala kəndində anadan olmuşdur. 2005-ci ildə Zaqatala rayonu Yuxan Tala kənd 4 nömrəli tam orta məktəbinə daxil olub, 2005-ci ildən 2014-cü ilə qədər həmin məktəbdə təhsil almışdır. 2014-cü ildə C. Naxçıvanski adına Hərbi liseyə daxil olub və 2017-ci ildə həmin liseyi bitirib. 08.08.2017-ci ildən 30.09.2020-ci ilədək Heydər Əliyev AAHM-də təhsil alıb və həmin məktəbin Quru Qoşunlar fakültəsini Xüsusi təyinatlı texnika sistemlər ixtisası üzrə bitirmişdir.
Hərbi xidməti
Sərxan Ömərov xidmətini davam etdirmək üçün "N" saylı hərbi hissəyə göndərilir və 30.09.2020-ci ildən 04.11.2020-ci ilədək "N" saylı hərbi hissədə tank əleyhinə idarə olunan raketlər batereyasının ll tank əleyhinə idarə olunan taqım Komandiri vəzifəsinə təyin olunub və xidmət etmişdir.
04.11.2020-ci ildən 28.11.2020-ci ilədək "N" saylı Artilleriya Briqadasında Artilleriya divizyonunun kəşfiyyat rəisi vəzifəsində xidmət etmişdir.
28.11.2020-ci ildən 25.06.2021-ci ilədək Heydər Əliyev adına Azərbaycan Ali Hərbi Məktəbində təhsilini davam etdirib. 25.06.2021-ci ildən 27.12.2021-ci ilə dək Xüsusi Təyinatlı Qüvvələr Komandanının sərəncamında olmuşdur. 27.12.2021-ci ildə isə Xüsusi Təyinatlı Qüvvələrin "N" saylı hərbi hissəsində Xüsusi təyinatlı dəstənin Xüsusi təyinatlı taqım komandirinin Müavini vəzifəsinə təyin olunub və Şəhid olanadək bu vəzifədə xidmət etmişdir.
Xidmət müddətində komandir və rəislər tərəfindən təşəkkür və fəxri fərmanlarla həvəsləndirilmişdir.
Sərxan Ömərov 2022-ci il sentyabrın 13-də Ermənistan Silahlı Qüvvələri tərəfindən törədilən genişmiqyaslı təxribatın qarşısının alınması zamanı şəhid olub. Yuxarı Tala qəbiristanlığında dəfn olunmuşdur.
Əbyən
Əbyən — Yəməndə şəhər.
Filippinlilər
Filippinlilər (Mga Pilipino) — Filippin Respublikasında yaşayan xalqlar qrupu. Ümumi sayı təxminən 103 milyon nəfər, o cümlədən Filippin Respublikasının əhalisi - 99,9 milyon nəfərdir.
Visayalar - 40%, Taqalilər - 21%, İloklər - 12%, Morolar - 7%. Əhali müxtəlif antropoloji tiplərə, əsasən Qafqazoid komponentli Cənubi Monqoloid tipinə və ya qarışıq Monqoloid-Australoid tipinə aiddir. Aetalar avstraloid növündəndir.
Dini əlamətlərə görə, təqribən 86% katoliklər, 10% müsəlmanlar (xüsusi müsəlman regionuna birləşdirilmiş cənub-qərb adalarının əhalisi). Xristianlıq yerli inanclarla qarışır və nəticədə yerli Filippin Aqlipayan Kilsəsi kimi məşhur sinkretik kultlar yaranır.
Dillər Qərbi Avstriya avstroneziya dilləri qrupunun Filippin zonasına aiddir. İndoneziya və Malay dilləri ilə sıx bağlıdırlar. Filippin Respublikasının rəsmi dili taqaloq dili əsasında standartlaşdırılmış Filippin dilidir.
Filippinlilərin milli simvolu jasmin çiçəyidir.
Yaşayış sahəsi
Ən böyük adalar Lucon (paytaxt Manila ilə) və Mindanao, daha az Neqros, Bohol, Sebu, Leyte, Samar, Mindoro, Panay, Palavandır. 7000 adadan yalnız 800-də məskunlaşmışlar. Zond adaları ilə yanaşı, Filippin qohum xalqların yaşadığı bir Malay arxipelaqını təşkil edir, bəzən onları malaylar və ya indoneziyalılar adlandırırlar.
Etnogenez və tarix
Filippinlilər qərbdən Filippin arxipelaqına köçənlərin nəslindəndir; iki əsas dalğa var: əvvəlllər Aeta (67 700 ildən gec olmayaraq köçmüşdür) və avstroneziyalılar. Dağ xalqları əsasən birinci qrup tərəfindən təmsil olunur, daha sonra avstroneziyalılar tərəfindən adaların dərinliyinə sıxışdırılıb.
Arxipelaqın əhalisi eramızın I minilliyindən tədricən Hindistan, Ərəbistan yarımadası və Çinin təsir dairəsinə malik kvaziq dövlət qurumları yaratmışdır. Bu qurumların daha böyükləri Çin, Hindistan, Yaponiya, Tailand, Vyetnam və İndoneziya ilə ticarət etdi və kiçik barangailər böyük ittifaqlara daxil idi.
Fernan Magellan Filippini ziyarət edən ilk avropalı idi; 1565-ci ildə ispaniyalı konkistador Migel Lopez de Leqazpinin ekspedisiyası ilə Filippinin fəthi başladı. İspanlar Filippinə xristianlığı gətirdilər, bir-birindən fərqli siyasi sistemləri mərkəzi idarə altında birləşdirdilər və orada, Asiyada ilk universiteti qurdular.
1898-ci ildə ABŞ-la müharibədə İspaniya məğlub olduqdan sonra arxipelaq üzərində nəzarət qalib ölkəyə keçdi. 1916-cı il Consun Aktında Birləşmiş Ştatlar Filippinə müstəqillik vəd etdi, lakin bu, ölkəyə yalnız 1946-cı ildə, üç illik Yapon işğalının bitməsindən bir il sonra verildi.
Xalqlar və dillər
Ən böyük sahil xalqları: visaya, taqala, iloki, bikol, panqasinan, pampanqan, ibanaq, sambal. Kiçik, dağ: ifuqao, bontok, tinqiana, kalinka, qaddani, inibalai,kankanai, apayo (Luzon), bukinqdon, bilan, manobo, baqobo, mandaia, tidurai, taqakaolo, ata, manquan-qana (Mindanao), manqiana (Mindano), ivatanlar (Babuyan), taqbanva (Palavanva).
Filippinin rəsmi dili filippin və ingilis dilləridir.
İqtisadiyyat və həyat
2017-ci ildə Filipp iqtisadiyyatı nominal Ümumi Daxili Məhsuluna görə dünyada 34-cü yerdədir, lakin əhalinin təxminən dörddə biri yoxsulluq həddinin altında yaşayır. Filippinlilərin təxminən 30%-i kənd təsərrüfatında çalışır, digər əsas sənayelər gəmiqayırma, avtomobil, aerokosmik, elektronika, mədənçıxarma, biznes proseslərinin autsorsinqi və turizmdir.
Memarlıq
Filippinin memarlığı koloniyadan əvvəlki, müstəmləkəçilik və müasirliyə bölünür. Müstəmləkəçilikdən əvvəlki əsas yaşayış növü bahai-kubo adlanan daş evlər və ağac evləridir. Koloniyadan əvvəlki dövrdə tikinti materialları bambuk, ağac, xurma yarpaqları və digər bitki materialları idi. İspanlar özləri ilə müstəmləkə memarlığını gətirdilər. Bu üslubda olan Filippin daş evləri bahai-na-bato adlanır. Amerika hakimiyyətinin gəlişi ar-deko memarlığına keçidlə müşayiət olundu. Müasir Filippin memarlığı müxtəlif üslubları özündə birləşdirir və rəsmi olaraq Filippinin Birləşmiş Memarları tərəfindən hazırlanırdı.
Milli geyim
Avropalılar gəlməmişdən əvvəl yerli xalq bədənlərini döymələrlə bəzəyirdi. Filippinlilərin hazırkı milli geyimi rəngli köynək və kişilər üçün şalvar, qadınlar üçün kofta və saronqdur. Kişi şalvarları da dizə qədər ola bilər. Qadınlar üçün bayram paltarı ispan dekolteli olmalıdır. Rənglər parlaq və zolaqlıdır. Dağ xalqları arasında kişilər bel, qadınlar saronq geyinirlər.
Mətbəx
Filippin mətbəxi Çin, Malay, Yava, İspan kulinariya ənənələrindən təsirlənmişdir.
Filippin mətbəxinin əsasını ət, quş əti və balıq üçün qarnitür kimi təqdim edilən və ya dəniz məhsulları ilə qızardılan düyü təşkil edir. Banan (lonqtonq) və ya palma (ketupat) yarpaqlarında bişmiş düyü ayrıca yeməkdir. Qızardılmış pansit əriştə və təzə və bişmiş tərəvəzlər məşhurdur.
Ölkədə adanın mövqeyinə görə burada balıq və dəniz məhsulları məşhurdur. Ət (donuz əti, toyuq) sirkə (adobo) ilə pörtlədilir, donuz qabığı ayrıca yemək kimi verilir. Onlar formalaşmış embrion da(balut) daxil olmaqla yumurta yeyirlər.
İncəsənət və ədəbiyyat
Təsviri incəsənətin erkən nümunəsi - Manungula qabına bənzər keramikada çəkilmiş rəsmlərdir. Digər nümunələrə manila çətənə toxuması, döymələr və təsvirlər, ağac üzərində oyma, xəttatlıq və s.daxildir. Avropa rəsm arxipelaqına 17-ci əsrdə gəldi.
Filippinin musiqisi həm də xalq və Avropa musiqiləri ilə təmsil olunur. Filippin pop musiqisi 20-ci əsrdə ortaya çıxdı.
Discogs
Discogs (diskoqrafiyaların qısaltması) — müxtəlif musiqi şirkətlərindən, musiqi sənətçiləri və onların nəşrləri haqqında ən böyük məlumat bazalarından birinə malik veb saytı.
Elçin Mirzəyev (əsgər)
Elçin Maqsud oğlu Mirzəyev (31 iyul 1985; Hacıqərvənd, Tərtər, Azərbaycan — 10 oktyabr 2020; Suqovuşan, Azərbaycan) — Azərbaycan Silahlı Qüvvələrinin MAHHXHQ əsgəri, Vətən müharibəsi şəhidi.
Həyatı
Elçin Mirzəyev 31 iyul 1985-ci ildə Tərtər rayonunun Qərvənd kəndində dünyaya gəlib.
1991-ci ildə orta məktəbə gedib. 2002-ci ildə məktəbi bitirən Elçin Mingəçevir tibb kollecinin Ortopedik stomotologiya fakültəsinə daxil olur. Təhsilini başa vurduqdan sonra hərbi xidmətə yollanmışdır. 2007-ci ildə ailə quran Elçin Mirzəyev 2014-cü ildə kəşfiyyatçı olaraq, müddətdən artıq həqiqi hərbi xidmət qulluqçusu kimi işləməyə başlamışdır. 3 övladi var idi.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Elçin Mirzəyev Suqovuşan, Tərtər doyüşlərində iştirak edib. 10 oktyabr 2020-ci ildə Suqovuşanda şəhid olub. Oktyabrın 13-də Yevlax Şəhidlər Xiyabanında torpağa tapşırılıb.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elçin Mirzəyev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Elçin Mirzəyev ölümündən sonra "Suqovuşanın azad olunmasına görə" medalı ilə təltif edildi.
Murad Rəsulov
Murad İlqar oğlu Rəsulov (5 avqust 2000; Şabran, Azərbaycan — 12 sentyabr 2022; Kəlbəcər rayonu, Azərbaycan) — Azərbaycan Silahlı Qüvvələrinin leytenantı.
Həyatı
Murad Rəsulov 2000-ci il avqustun 5-də Şabran şəhərində anadan olub. 2006 il de Şabran şəhər 3 nömrəli tam orta məktəbinin 1-ci sinfinə getmişdir. 2013-cü ildə Şabran şəhər 2 nömrəli tam orta məktəbin liseyində təhsilin davam etdirmişdir. 2017-ci ildə Heydər Əliyev adına Ali hərbi (Akademiyaya) İnistutuna qəbul olmuşdur.
Hərbi xidməti
27 sentyabır 2020-ci ildə 3-cü kursu bitirib kursant kimi döyüşlərə qatılan Murad Rəsulov 2022-ci il sentyabrın 12-də Ermənistan Silahlı Qüvvələri tərəfindən törədilən genişmiqyaslı təxribatın qarşısının alınması zamanı şəhid olub. Azərbaycan Prezidentinin müvafiq sərəncamları ilə "Qubadlının azad olunmasına görə", "İgidliyə görə" və "Vətən uğrunda" medalları ilə təltif olunub.
Mister Popperin pinqvinləri (film, 2011)
Mister Popperin Pinqvinləri 2011-ci il Amerika komediya filmidir.
Məzmun
Mister Popperin oğlu Tom Popperə hediyyə olaraq göndərilən pinqvinlər Tom Popperə çətin anlar yaşadır.
NGC 2273B
NGC 2273B, Yeni Baş Kataloqda qeydə alınmış qalaktikadır. Göy üzündə Vaşaq bürcü istiqamətində yerləşir. SBd tipli. tərəfindən ildə 24.38 sm (9.6 düymə) ölçülü  vasitəsilə kəşf edilmişdir.
Xəqani Murtuzəliyev
Xəqani İsa oğlu Murtuzəliyev (11 oktyabr 1984; Zaqatala rayonu, Azərbaycan SSR — 22 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Xəqani Murtuzəliyev 1984-cü il oktyabrın 11-də Zaqatala rayonunun Qımır kəndində anadan olub. 1990-2001-ci illərdə İ. Məmmədov adına Qımır kənd tam orta məktəbində təhsil alıb. Ailəli idi. 1 qızı və 2 oğlu yadigar qaldı.
Hərbi xidməti
Xəqani Murtuzəliyev 2002-2004-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2013-cü ildən isə müddətdən artıq həqiqi hərbi xidmət qulluqçusu idi.
Azərbaycan Ordusunun kiçik çavuşu olan Xəqani Murtuzəliyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Hadrut qəsəbəsinin və Füzulinin azadlığı uğrunda gedən döyüşlərdə savaşıb. Xəqani Murtuzəliyev oktyabrın 22-də Füzuli döyüşləri zamanı şəhid olub. Zaqatala rayonunun Qımır kəndində dəfn olunub.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Xəqani Murtuzəliyev ölümündən sonra "Xocavəndin azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Xəqani Murtuzəliyev ölümündən sonra "Füzulinin azad olunmasına görə" medalı ilə təltif edildi.
Terek xəbərləri (qəzet)
Terek xəbərləri — 1868-ci ildən Vladiqafqaz şəhərində nəşr olunan rus dilində qəzet. 1918-ci ilə qədər nəşr, o vaxtkı Terek vilayəti hakimiyyət orqanlarının rəsmi mətbuat orqanı olmuşdur. Qəzetdə vilayətin bütün müvafiq əmr və məlumatları dərc edilirdi. İnqilabdan əvvəlki qəzet nömrələri Şimali Qafqaz tarixinin öyrənilməsi üçün ən dəyərli mənbələrdən biridir. Nəşr postsovet dövründə 2010-cu ildə yenidən canlanmışdır.
Tarixi
1918-ci ilə qədər nəşr, o vaxtkı Terek vilayəti hakimiyyət orqanlarının rəsmi mətbuat orqanı idi. Bu səbəbdən qəzetdə vilayətin bütün müvafiq əmr və məlumatları dərc edilirdi.
"Terek xəbərləri" qəzetinin ilk baş redaktoru Keçevin Adıge kəndindən olan Adil-Gəray Keşev olmuşdur. Adil-Gəray 1858-ci ildə Stavropol Kişi Gimnaziyasını fərqlənmə diplomu ilə bitirmişdir. Daha sonra o, Sankt-Peterburq Universitetinin Şərq fakültəsində təhsil almışdır. Adil-Gəray 1860–1861-ci illər də tələbə hərəkatında iştirak etmişdir.
Adil-Gəray Keşev 1867-ci ildə Vladiqafqazdakı Terek Vilayətinin mülki idarəsinə təyin edildi. Burada o, tezliklə "Terek xəbərləri" qəzetinin baş redaktoru təyin olundu. A-G. Keşev yerli ziyalıları qəzetin işində iştirak etməyə cəlb etməyi bacardı. O, Osetiya ədəbi dilinin banisi K. Xetaqurov, Kabardiya maarifçisi K. Atajukin, Osetin etnoqrafı İ. Txostov, İnquş xalqının etnoqrafiyası və tarixi üzrə mütəxəssis Ç. Axriyev, maarifçi A.-G. Dolgiyev, osetin yazıçısı B. Qatiev, Kabardalı ictimai xadim D. Kadzokov, rus maarifçiləri A. Pryanişnikov, N. Semyonov, G. A. Vertepov, B. L. Shirinkin, A. Kostaş, Vodarski və başqaları qəzetlə əməkdaşlıq etməyə başladılar. "Terek xəbərləri"nin müəllifləri dağlıların təhsilini və maariflənməsini Şimali Qafqaz xalqlarını tərəqqi və mədəniyyət yoluna çıxara biləcək zəruri və qaçılmaz bir amil hesab edirdilər. .
"Terek xəbərləri" qəzetinin həddindən artıq mürtəce siyasət yürütdüyü bir dövr var idi və şair Kosta Xetaqurov buna görə qəzetə "Eybəcər Xəbərləri" ləqəbini vermişdi.
1899–1918-ci illərdə qəzetin redaksiyası Sergievskaya küçəsindəki binada yerləşirdi.
2015-ci ildə bu binanın üzərinə "Terek Xəbərləri" qəzetinə həsr olunmuş xatirə lövhəsi vurulmuşdur.
"Terek Xəbərləri" qəzeti 1918-ci ildə, Oktyabr inqilabından sonra bağlandı.
Qeyd edək ki, inqilabdan əvvəlki qəzet nömrələri Şimali Qafqaz tarixinin öyrənilməsi üçün ən dəyərli mənbələrdən biri hesab olunur. Tarixçilər Çar Rusiyası dövrünün ictimai-siyasi və mədəni tarixini öyrənmək üçün tez-tez onun nömrələrindən istifadə etmək üçün müraciət edirlər.
Rabadan Nurov
Rabadan Nurov — Dargin şairi və dramaturqu, Dargin sovet ədəbiyyatının banilərindən biri. 1934-cü ildən SSRİ Yazıçılar Birliyinin üzvü.
Bioqrafiya
Rabadan Nurov 1889-cu ildə Sanamaxı kəndində (indiki Dağıstanın Levaşi rayonunda) kəndli ailəsində anadan olmuşdur. Mədrəsədə təhsil almışdır.
Terek xəbərləri (qəzet)
Qəzetin bərpası
Bu gün inqilabdan əvvəlki qəzet faylları Şimali Qafqaz tarixinin öyrənilməsi üçün ən dəyərli mənbələrdən biridir.
Rabadan Nurov
Bioqrafiya
Gəncliyində Maykopdakı neft yataqlarında çalışır və burada bir gizli təşkilatın üzvü olur. 1914-1917-ci illərdə tətildə iştirak etdiyi üçün həbsxanaya salınır.
Oktyabr inqilabından sonra Maykopa qayıdır. Əvvəlcə Sovetlər İcraiyyə Komitəsinin üzvü, sonra isə nümayəndəsi seçilir.
1918-ci ildə Rabadan Nurov Dağıstana qayıdır. Dağıstanda Sovet hakimiyyətinin qurulması uğrunda mübarizədə fəal iştirak edir. Aya-Kaka dərəsində Ağ qvardiyaçılarla döyüşlərdə iştirak edir. Üstəlik partizan süvari eskadronunun komandanı olur. Hərbi xidmətlərinə görə "Qırmızı Bayraq" ordeni ilə təltif edilmişdir.
Vətəndaş müharibəsindən sonra Rabadan Nurov Qunib, daha sonra Dargin regional icra komitələrinin sədri, Dağgizin meneceri, Dağselxozinstitutunun direktoru vəzifələrində çalışır.
Rabadan Nurov Birinci Ümumdağıstan Yazıçılar Qurultayının, eləcə də SSRİ Yazıçılarının I Qurultayının iştirakçısı olur.
1937-ci ildə Rabadan Nurov repressiyaya məruz qalır. Ölümündən sonra ona bəraət verilir.
Nəşri
Rabadan Nurovun ilk şeirlər kitabı 1920-ci ildə nəşr edilmişdir. 1928-ci ildə Dağqosizdat "Aişat adətin pəncələrində" pyesini nəşr etdirir. 1933-cü ildə Dağıstanda vətəndaş müharibəsinə həsr etdiyi şeirləri ayrı bir məcmuədə nəşr olunur. 1934-cü ildə "Zülm" və "Şeyxin ifşa edilməsi" adlı iki tamaşanı yazır. Seçilmiş şeirlər toplusu da nəşr olunur. Rabadan Nurovun bəzi şeirləri dargin şeir antologiyası olan "Dargin Şeirlər Toplusu" na daxil edilmişdir. Rabadan Nurovun rus dilində ilk şeirlər toplusu 1936-cı ildə nəşr edilmişdir. Onun şeirlər toplusu Dağqiz tərəfindən 1960-cı ildə nəşr edilir.
Xatirəsi
Rabadan Nurovun yaşadığı Mahaçqala şəhəri, Oskar küçəsi, 13 nömrəli evə onun xatirə lövhəsi qoyulmuşdur.
Milli Pişik Günü
Milli Pişik Günü — müxtəlif ölkələrdə qeyd olunan və bəzi bölgələrdə pişiklərin sahibləndirilməsi ilə bağlı ictimaiyyəti məlumatlandırmaq üçün maarifləndirmə günüdür.
ABŞ və Kanada
ABŞ və Kanadada Milli Pişik Günü, 8 avqust Kanadada və 29 oktyabrda ABŞ-də qeyd olunan pişik sahibliyi haqqında ictimaiyyətin məlumatlılığını artırmaq məqsədi daşıyan məlumatlandırma günüdür.
Yaponiya
Yaponiyada Milli Pişik Günü fevralın 22-də qeyd olunur, çünki tarix "nyan nyan nyan" (miyov miyav) sözləri ilə eynidir. Bu tarix 1978-ci ildə İcraedici Pişiklər Günü Komitəsi tərəfindən pişik saxlayanlar arasında keçirilən sorğu nəticəsində qərara alınıb. Bu, insanların ev heyvanları ilə fotolarını çəkdirmələri və pişiklərə yönəlik müəssisələrlə qeyd olunur.
Rusiya
Rusiyada Milli Pişik Günü 1 Martda qeyd olunur.
Kvemo-Kartli
Aşağı Kartli diyarı — Gürcüstanda I dərəcəli inzibati – ərazi vahidlərindən biri. 1994–1996–cı illərdə həyata keçirilmiş inzibati islahatlar nəticəsində təşkil edilmişdir. Diyarın inzibati mərkəzi Rustavi şəhəridir.
İnzibati bölgü
İnzibati cəhətdən respublika tabeli Rustavi şəhərindən və altı bələdiyyədən (Başkeçid, Bolnisi, Marneuli, Qarayazı, Salka, Tetri Tskaro) ibarətdir. Aşağı Kartlinin inzibati mərkəzi Rustavi şəhəridir. Ətraflı olaraq bax: Borçalı
Əhalisi
01 yanvar 2020-ci il tarixinə əsasən diyarın ümumi əhalisi 434.200 nəfər olmuşdur. Onlardan 189.700 nəfəri şəhərlərdə, 244.500 nəfəri isə kəndlərdə yaşayırdı. 2002-ci ildə kənd əhalisinin 152.456 nəfəri kişilərdən, 158.569 nəfəri isə qadınlar təşkil edirdi. Həmin il yekunlarına əsasən kənd əhalisinin 62.50%-i azərbaycanlılardan, 28.40%-i gürcülərdən, 6.70%-i ermənilərdən, 1.50%-i urumlardan, 0.40%-i ruslardan və 0.50%-i digərlərindən ibarət idi. Siyahıyaalınma vaxtı diyarın tərkibinə 6 rayon (2006-cı ildən sonra "bələdiyyə"), 7 şəhər, 8 qəsəbə, 104 sakrebulo və 348 kənd daxil idi. 348 kənddən 147-də azərbaycanlılar, 128-də gürcülər, 31-də ermənilər, 25-ində urumlar, 2-də isə osetinlər əksəriyyət təşkil edirdi, qalan 15 kənddə isə əhali yaşamırdı.
2014-cü ildə Gürcüstan əhalisinin rəsmi siyahıyaalmasına görə diyarın əhalisi 423 986 nəfər təşkil edib və bu göstəriciyə görə Aşağı Kartli Gürcüstanda 2-ci yerdədir. 51,3% əhali təşkil edirlər gürcülər isə 41,8% azərbaycanlılar. Vilayətin qubernatoru Şota Rehviaşvilidir.
Ufa məscidləri
Ufa məscidləri — Başqırdıstan Respublikasının Ufa şəhərində yerləşən məscidlər.
Tarixi məscidlər
thumb|200px|[[Birinci katedral məscidi]] Birinci katedral məscidi 1830-cu ildə Ufa şəhərindən olan 2-ci gildiya taciri Qabdessalyam Xozyaseyitov vəsaiti ilə inşa edilmişdir. XX əsrin əvvəllərində məscid 920 nəfərin birgə ibadəti üçün nəzərdə tutulmuşdu. Məsciddin qarşısında Qusmaniyə mədrəsəsi və rus-başqırd 2 sinifli uçilişi fəaliyyət göstərirdi. 1960–1992-ci illərdə Ufa şəhərində fəaliyyət göstərən yeganə məscid olmuşdur. Tanınmış imam-xatibləri: Qabdesslyam Qabraximov (1830), A. Qabdussalyamov (1840), Ş. Q. Süleymanov (1844–1885), Qusmanov (1888), Cahangir Abzgildin (1907–1938), Baymuhammed Tuquzbayev, Nurmuhammed Niqmatullin (1983–1992), M. M. Muxammedislamov (1992–2006), V. Timirqaliyev (2006-cı ildən). Məscid binası mədəni irs siyahısına daxil edilmişdir.
İkinci Katedral məscidi 1880-ci illərdə inşa edilmişdir. XX əsrin əvvəllərində 876 nəfər üçün nəzərdə tutulurdu. Məsciddə "Qaliya" mədrəsəsi fəaliyyət göstərirdi. Tanınmış imam0-xatibləri:Z. Qalikyev, Z. Kəmaləddinov (1909–1924). 1931-ci ildə İkinci katedral məscidin Başqırd MİK tərəfindən bağlanılmışdır. Binası günümüzə gəlib catmamışdır.
Üçüncü Katedral məscidi 1903-cü ildə inşa edilmişdir. 1924-cü ildə 825 nəfər üçün nəzərdə tutulurdu. Məscid yaxınlığında Həsəniyə mədrəsəsi fəaliyyət göstərirdi. 1940-cı ildə məscid bağlanmışdır. İmam-xatibləri: M. Həsənov, Mutarar Kəmaləddinov. Məscidin binası uçmaq üzrədir.
Hakmiyə 1908-ci ildə inşa edilmişdir. Məsciddə Haikimiyə mədrəsəsi fəaliyyət göstərirdi. 9 fevral 1930-cu ildə Başqırd MİK məscidi bağlamaq haqqında qətnamə qəbul etmişdir. 1939-cu ildə dördüncü məscidin hər iki minarəsi sökülmüşdür. 1991-ci ildə məscidin binası ibadət edənlərə qaytarılmışdır.
Beşinci Katedral məscidi 1909-cu ildə inşa edilmşdir. İki mərtəbədən ibarət olan bina ağac materialından idi. Bir minarəyə sahib idi. İmam-xatibi — X. Valeeyev. 1960-cı ildə məscdin inası yanmışdır.
Altıncı Katedral məscidi 1918-ci ildə Laqer dağında inşa edilmişdir. Binası taxtadan olan məscid 2 mərtəbəli olmuşdur. İmam-xatibi X. Axtyamov. Məscid 1934-cü ildə fəaliyyətini dayandırmışdır. 60-cı illərdə isə yerində yaşayış binası inşa edilir.
Yedinci Katedral məscidi 1923-cü ildə inşası üçün icazə verilir. Buna qədər cümə namazları imam-xatib N. İşayevin evində qılınırdı. 1928-ci ildə müsəlman cəmiyyətlərinin qeydiyyatı qaldırılmışdır. Nəticədə Yeddici Katedral məscidin binası heç vaxt inşa edilməmişdir.
Müasir məscidlər
thumb|200px|[[Lalə-Tulpan məscidi]] 1996-cı ildə şəhərdə 3, 1997-ci ildə 7, 2013-cü ildə isə 20 məscid fəaliyyət göstərir.
"Qufran" məscidi 1994-cü ildə əvvəlki məscidin yerində yeni məscid inşa edilir. Onu "Qufran" adlandırırlar. Bu isə ərəbcədən tərcümədə "bağışlanmadır". Məsciddə məktəb və kitabxana fəaliyyət göstərir. Məscidin imam-xatibi — Q. Q. Həsənov (1992-ci ildən).
"Lalə-Tulpan" məscidi Məscid, 7 aprel 1998 tarixində açılmışdır. Burada mindən artıq insan eyni anda namaz qılır. Məscidin imam-xatibi — Q. Valeyev (1999), M. Tacuddinov (2000). 1999–2005-ci illər ərzində məsciddə Rusiya İslam Universiteti yerləşirdi.
"İxlas" məscidi məscid 1997-ci ildə, köhnə "Luç" kinoteatrının sahibliyi Ufa şəhəri, Kirov rayonu müsəlman dini təşkilatına köçürüldüyü zaman yaradılmışdır. Bina yenidən qurulmuş və 6 iyul 2001 tarixində məscid olaraq təntənəli şəkildə açılmışdır. İmam-xatibi — M. M. Qallyamov (1997).
"Həmzə" məscidi 2006-cı ildə açılışı baş tutmuşdur. Burada müsəlman kitabxanası fəaliyyət göstərir. Məscid daxilində az təminatlıların övladları üçün internetə sahib mədrəsə fəaliyyətdəsir. İmam-xatibi — N. D. Nuriyev (2006).
İsaak Albeniz
İsaak Manuel Fransisko Albeniz — İspaniya bəstəkarı və pianoçusu. Yeni ispan musiqisinin banisi hesab edilir.
Həyatı
İsaak Manuel Fransisko Albeniz 29 may 1860-cı ildə İspaniyada, Kataloniyanın Kamprodon şəhərində anadan olmuşdur. Fransua-Ogüst Gevart, Fridrix List və başqalarından dərs almışdır. Avropa və Amerikanın bir çox ölkəsində konsertlər vermişdir. Fortepiano əsərləri Albenizin yaradıcılığında əhəmiyyətli yer tutur. Bu əsərlərdə o, xalq mahnı-rəqs janrından geniş istifadə etmiş, xalq musiqi elementləri ilə müasir bəstəkarlıq texnikasının vəhdətinə nail olmuşdur. Albeniz xalq musiqi alətlərinin, xüsusilə gitaranın səs effektini fortepianoda əks etdirməklə fortepianonun səs palitrasını yeni ifadə vasitələri ilə zənginləşdirmişdir. "Henri Klifford" (1895), "Kral Artur" (1897–1906) və s. operaların bir çox simfonik süita, romans və başqa əsərlərin müəllifidir. 18 may 1909-cu ildə Fransanın Kambo-le-Ben şəhərində vəfat etmişdir.
Stalinin ölümü (film)
"Stalinin ölümü" — 2017-ci ildə Armando İanuççinin rejissorluğu ilə çəkilmiş Böyük Britaniya-Fransa filmidir. Filmdə 1953-cü ildə İosif Stalinin ölümündən sonra SSRİ-də başlamış hakimiyyət uğrunda mübarizədən bəhs edilir. Film "Stalinin ölümü" adlı fransız dilli qrafik romana əsaslanmışdır.
Film, 20 oktyabr 2017-ci ildə "eOne Films" tərəfindən Böyük Britaniyada, 9 mart 2018-ci ildə "IFC Films" tərəfindən ABŞ-da çıxarılmışdır. "Stalinin ölümü" 2017 Toronto Beynəlxalq Film Festivalının platforma hissəsində nümayiş etdirilmişdir.
Rusiyada qadağan edilməsi
Filmə qapalı baxış keçirən Rusiya Mədəniyyət Nazirliyi yanında ictimai şura "Stalinin ölümü" satirik filminin heç bir tarixi və mədəni dəyər daşımadığı, əksinə SSRİ simvolikasını — himn, orden, medallar — təhqir etdiyini əsas gətirərək, Mədəniyyət Naziri Vladimir Medinskiyə filmin ölkədə yayımlanmasına icazə verməmək üçün müraciət ünvanlamışlar. Bundan sonra filmin Rusiya Federasiyasında yaymlanması qadağan edilmişdir.
Azərbaycanda qadağan edilməsi və yayımlanması
"Stalinin ölümü"nün Rudiyada qadağan edilməsindən sonra, filmin Rusiya, MDB ölkələri və Baltikyanı ölkələrdə eksklüziv yayım hüququna malik olan "Volqa" şirkəti "Stalinin ölümü" filmini satışdan çıxarmağa məcbur olmuşdur. Azərbaycan distribyutorları, Rusiya Mədəniyyət Nazirliyinin verdiyi qərarla faktiki olaraq, filmin həm də Azərbaycanda yayımlanmasının qadağan edildiyini bildirirlər. "CinemaPlus" kinoteatrlar şəbəkəsinin "28 Cinema" kinoteatrının əməkdaşları bildirirlər ki, "Rusiya şirkəti filmin Azərbaycanda, eləcə də digər MDB ölkələrində eksklüziv yayım hüququnu əldə etdiyinə görə, biz filmi ancaq həmin şirkətdən ala bilərdik." Nizami Kino Mərkəzinin direktoru Leyli Mirzoyeva isə deyir ki, "RF Mədəniyyət Nazirliyinin "Stalinin ölümü" filminin yayımına qoyduğu qadağa, onun Azərbaycan da daxil olmaqla, bütün MBD ərazisində yayımının qarşısının alınmasına gətirib çıxarmışdır." 10 fevral 2018-ci ildə "CinemaPlus" kinoteatrlar şəbəkəsi 15 fevraldan "Stalinin ölümü" filminin Azərbaycanda yayımına başlayacağı haqqında Instagram heabında elan yaymışdır. Lakin, 15 fevral 2018-ci ildə filmin Azərbaycanda nümayişi yenidən təxirə salınmışdır.
Mədəniyyət və Turizm Nazirliyinin Kinematoqrafiya şöbəsinin əməkdaşı Aynur Nalbənd bildirib ki, "Stalinin ölümü" filmi ilə bağlı nazirliyə müraciət olunmayıb: "Distribütorlar özləri də bilirlər ki, bu filmlə bağlı müəyyən problemlər var. Əvvəlcə "Stalinin ölümü"nün bir sıra xarici ölkələrdə yayımlanmasına icazə verilsə də, sonradan filmin ərizə forması geri çağırıldı və bununla bağlı cinayət işi açıldı. Belə qənaətə gəldilər ki, ekspertlər o filmə baxmalı və yenidən rəy verməlidirlər. Bunu bildikləri üçün bizə həmin filmlə bağlı heç bir sənəd təqdim etməyiblər. Yəni film Azərbaycanda qeydiyyatdan keçməyib. Bu da o deməkdir ki, "Stalinin ölümü" filminin ölkəmizdə nümayişinə razılıq verilməyib".
"CinemaPlus"un direktoru Cəfər Axundzadə Meydan TV-yə deyib ki, onlar filmin Azərbaycanda nümayişi üçün bütün qanuni imkanlardan istifadə ediblər. Filmin Azərbaycanda nümayişi üçün müqaviləsi var, bütün sənədlər toplanıb yayım icazəsi alınması üçün nazirliyə təqdim edilib. Amma icazə verilmədi: Mədəniyyət və Turizm Nazirliyinin Kinematoqrafiya şöbəsinə icazənin verilməməsinin səbəbini soruşdum. Mənə dedilər ki, filmdə Böyük Vətən Müharibəsinin iştirakçıları, marşal Jukov bir az ələ salınıb, hər nə olsa da bu, bizim tariximizdir. Çünki 300 min azərbaycanlı həlak olub. Ona görə film onların ruhuna və ailələrinə təhqirdir. Bax, bunun üçün icazə verilmədi. Halbuki, film absurd komediyadır. Nədənsə, Mədəniyyət və Turizm Nazirliyinin Kinematoqrafiya şöbəsi bunu çox ciddiyə aldı. Digər tərəfdən Jukov və Stalin barədə tənqidi filmlər çəkilib, bunlar məlumdur. Düzdür, bütün dünyada yayım vəsiqəsini müvafiq nazirlik verir və bu, olmalıdır. Yəqin ki, bəzi qaydaları gözləmək lazımdır.
11 mart 2018-ci ildən "ParkCinema" kinoteatrlar şəbəkəsi Azərbaycanda "Stalinin ölümü" filminin nümayişinə başlamışdır. 13 mart 2018-ci ildə "CinemaPlus" kinoteatrlar şəbəkəsinin "Stalinin ölümü" filmini yayımlayacağı haqqında xəbər verilir.
Butan–Yaponiya münasibətləri
Butan–Yaponiya münasibətləri — Yaponiya və Butan arasındakı ikitərəfli münasibətlər. İki ölkə arasında diplomatik münasibətlər 28 mart 1986-cı ildə qurulmuşdur.
Diplomatik nümayəndəliklər
Yaponiya Butandakı maraqlarını Hindistanın Yeni Dehlidəki bir səfirliyi vasitəsi ilə təmsil edir. 2014-cü ilin aprelinə qədər Yaponiya Thimphuda səfirlik açmağı planlaşdırdı. Butanda Yaponiya səfirliyinin açılmasının mümkün səbəblərindən biri Çinin bölgədəki təsirini önləmək məqsədi güdürü. Lakin maliyyə çatışmazlığı bu planların həyata keçirilməsinə mane ola bilər. 2017-ci ildə olan məlumata görə Yaponiya hələ Hindistandakı səfiri vasitəsi ilə Butandakı maraqlarını qoruyur.
Qarşılıqlı səfərlər
thumb|Butan kralı (mərkəzdə), Butan kraliçası (solda) və Yaponiya şahzədəsi [[Naruhito Yaponiya imperator sarayında, 16 noyabr 2011.]] 15-20 noyabr 2011-ci il tarixlərində Butan Kralı Ciqme Kxesar Namqyal Vangçuk və kraliça Cesun Pema Vanqçuk Yaponiyada dövlət səfərində olmuşdular. Bu zaman kral ailəsi ilə imperator ailəsi arasında görüşlər təşkil olunmuşdur.
1987-ci ilin mart ayında Yapon imperator ailəsinin Butana ilk ziyarəti gerçəkləşir. Bu zaman vəliəhd şahzadə Naruhitonun şəxsi ölkə təmsil olunur. İkinci ziyarət 1997-ci ilin mart ayında şahzadə Akişino və şahzadə Kiko tərəfindən gerçəkləşdirilir. Üçüncü ziyarət 2017-ci ilin iyun ayında şahzadə Mako Akişino Butana gələn zaman reallaşır. Bu ölkələri birləşdirən ortaq dəyərlərdən ən əsası hər ikisinin monarxiya olmasıdır.
Fövqəladə hallarda yardım
Yaponiya Butana daşqınların nəticələrinin aradan qaldırılmasında köməklik etmişdir. Butan İqtisadiyyat Nazirliyinin Hidrometeoroloji Xidmətlər Departamentinin direktoru Karma Serinq, Yaponiyanın beynəlxalq əməkdaşlıq agentliyindən daşqınların itkisi və zərərini minimuma endirmək üçün daha ucuz və daha təsirli erkən xəbərdarlıq sistemini hazırlamaq üçün yardım aldığını söyləmişdir. Yaponiya hökuməti Himalay dağlarında da geoloji kəşfiyyat işləri aparır. Yaponiya agentliyi Butandakı işini 2016-cı ilə qədər bitirməyi planlaşdırırdı.
Turizm
Butan yapon turistlər üçün məşhur bir tətil məkanına çevrilməkdədir. 2012-ci ilin əvvəlində Butan Turizm Şurası KİV-in icraçı nümayəndəsi Pxunso Qalyasen ölkəyə gələn yapon turistlərin sayının əhəmiyyətli dərəcədə artdığını və Yaponiya Butanın turizm sənayesi üçün ilk turist tədarükçüsü olmağa yaxın olduğunu qeyd etmişdir. Ayrıca Butana gələn yapon turistlərinin sayında kəskin bir artım kral JCiqme Kxesar Namqyal Vangçuk və kraliça Cesun Pema Vanqçuk Yaponiyaya rəsmi səfər etməsindən sonra meydana gəldiyini qeyd etdilir. 2011-ci ildə 7,000 yapon Butanı ziyarət etmişdir. Nəticədə Yaponiyan Butanın ikinci böyük turizm ortağı olmuşdur.
Xuan de Nova adası
Xuan de Nova adası — Ada Hind okeanının cənubunda, Mozanbik boğazında yerləşir. Mozambik və Madaqaskar arasındakı yolun üzərində yerləşir. Ada Fransanın mülkiyyəti olaraq Fransa Dənizaşırı Bölgələr Birliyi Eparse adaları ərazisinə daxildir. Bölgədə yerləşən adaya Madaqaskar iddia edir.
Qonçalo Quedes
Qonçalo Manuel Qançinyo Quedes (29 noyabr 1996-cı ildə anadan olub) — Liqa 1 təmsilçilərindən olan Pari Sen-Jermen FK klubunda yarımmüdafiəçi kimi çıxış edən peşəkar Portuqaliya futbolçusudur.
Aspelt qəsri
Aspelt Castle (Château d'Aspelt) ― Lüksemburqun cənubundakı Aspelt məntəqəsində yerləşən və 1590-cı ildə Barokko üslubunda inşa edilmiş bir yaşayış yeri.
Xuan de Nova adası
Coğrafiya
thumb|left|250px|Xuan de Nova adasında yerləşən çimərlik Adanın sahəsi 4,4 km², sahil xətdinin uzunluğu 24,1 km-dir. Ada ərazisi qoruq elan edilmişdir. 90 % ərazisi meşə ilə örtülüdür.
Qonçalo Quedes
Benfika
Quedes Portuqaliyanın Benavente şəhərində anadan olmuşdur. Quedes 2005-ci ildə Benfika FK klubunun gənclər sisteminə daxil olmuşdur. Gənclər komandasında iştirak etməyə başlamışdır.
Aspelt qəsri
Tarixi
Qalaya aid ilk yazılı mənbə 1132-ci ilə aid Theoderich von Wied-in Echternach salnaməsində tapıla bilər.
Xuan de Nova adası
Coğrafiya
Məhəlli sular 12 mil, şelf 200 metrlik dərinliyə malik ərazilər daxildir.
İqlimi tropikdir. Dövrü olaraq siklonlar hakimdir. Relyefialmaq və hamardır. Maksimal hündürlük 10 metrdir.
Qonçalo Quedes
Benfika
Quedes öz peşəkar karyerasında debütünü 19 aprel 2014-cü ildə Benfika B klubu ilə 2013-14 Sequnda Liqa oyununda Portu B komandasına qarşı oyunda etmişdir.
Xuan de Nova adası
Coğrafiya
Əsas təbii ehtiyatı quanodur.
Qonçalo Quedes
Benfika
Quedes Benfikanın əsas komandası ilə debütünü 18 oktyabr 2014-cü ildə Portuqaliya Kubokunun üçüncü mərhələsində Sportinq da Kovilya komandasına qarşı oyunda etmişdir. O, Premyer Liqada debütünü isə 4 yanvar 2015-ci ildə Penafiel klubuna qarşı oyunda etmişdir. O, əlavə vaxtda Limanı əvəz etmiş və komandası 3-0 hesabı ilə qələbə qazanmışdır. Quedes 4 iyulda 2014-15 Sequnda Liqasında İlin İstedadlı Futbolçusu mükafatına layiq görülür.
Xuan de Nova adası
Tarixi
Ada məşhur Portuqaliya dənizçisi Xuan de Novadır. Ada 1897-ci ildən Fransanın mülkiyyətindədir.
Qonçalo Quedes
Benfika
Quedes ilk qoluna 26 sentyabr 2015-ci ildə liqa oyununda Paçoş de Ferreyra klubuna qqarşı oyunda imza atmışdır. Həmin görüşdə Benfika FK 3-0 hesabı ilə qələbə qazanmışdır. 30 sentyabr 2015-ci ildə isə o, UEFA Çempionlar Liqasında Atletiko Madrid (1-2) ilə oyunda ilk qoluna imza atır. O, bu nəticə ilə qrup mərhələsində qol vuran ən gənc Portuqaliyalı futbolçu hesab olunur.
Xuan de Nova adası
Tarixi
Adaya Madaqaskar ərazi iddiası ilə sürür.
Qonçalo Quedes
Pari Sen-Jermen
25 yanvar 2017-ci ildə Quedes Pari Sen-Jermen FK klubu ilə müqavilə imzalamışdır.
Xuan de Nova adası
İqtisadiyyat
Adadan quano və fosfor toplanılır. İllik quano toplama 12 000 tondur. Adada kiçik qarnizon vardır. Onlar meteo stansiyanı qoruyurlar. Adanı alimlər ziyarət edir. Daimi əhalisi yoxdur.